Da Johan Adolf gjorde krav på Pløn i 1706 fikk han ingen innrømmelser, men hans slektning Joachim Frederik som overtok Pløn, forpliktet seg til å betale ham årpenger. Da Joachim Frederik døde i 1722 uten mannlige arvinger, gjorde både hans nevø fra Nordborglinjen Frederik Carl og hertugen av Rethwisch krav på Pløn. Sistnevnte var testamentarisk offisiell arving, men ble ikke understøttet av kong Frederik IV, som ikke kunne forlike seg med hertugen av Rethwisch' katolske bakgrunn.